במקומות רבים בירושלים ישנם ציורי קיר וגרפיטי מרהיבים. . אנו ביקרנו ברבים מהם וכולם שווים ביקור לרבות בתוך בתי הספר.
אחד הציורים המרשימים מאד הינו ציור הקיר הזה השוכן ברחוב יפו פינת קינג ג'ורג' המתאר את הרכבת הקלה שרק תפרוץ לחיי הירושלמים במועד מאוחר יותר מיום שהציור בוצע. גם חלונות המבנה השתלבו בציור. רק השלט להשכרה הפריע לי מאד. אגב, הצומת הזו לפני שנים רבות בקום המדינה נקראה צומת השוטר כיון ששוטר עמד שם וכיוון את התנועה. מאחורי המבנה הזה היתה תחנת האוטובוסים כך סיפרה לי חברתי הטובה יפי רונן ולכן אוטובוסים של “המקשר”, כלי התחבורה שנקראו אז הדלינג'נסים – כרכרות רתומות לסוסים מופיעים בציור הקיר הזה. על התפתחות התחבורה כדאי לקרוא בכתבה מעניינת מאד כאן.
פרוייקט ציורי קיר בירושלים היה פרוייקט משותף לעיריית ירושלים - המחלקה לפרוייקטים תיירותיים, משרד התיירות והחברה הממשלתית לתיירות.
הפרוייקט בוצע באמצעות החברה לפיתוח מזרח ירושלים שהפעילה צוות אמנים מהעיר ליון שבצרפת מסטודיו 'cite de la creation” אשר מתמחים בציורי קיר במתחמים אורבניים ברחבי העולם.
מאז עד כה בוצעו בירושלים מספר ציורי קיר, והם מהווים אטרקציה של ממש למטיילים הרבים הפוקדים אותם. הם הכשירו ציירים ישראלים כיצד לצייר על קירות והללו שולבו בציורי הקיר שנעשו.
כדי להתבשם מהאוירה כדאי להגיע לכאן ולראות הציורים מקרוב.
"עיר היצירה"- DE la création Cité אשר יצרו את ציור הקיר המרשים הזה. כל ציור קיר נעשה בהתאם לסביבה שנמצא הבניין. לכן אין דומה ציור קיר במקסיקו לציור קיר בליון ולציור קיר בירושלים. ציורי הקיר נטמעים בסביבתם הטבעית.
בעליית הגג הגברת מנקה את השטיח – מי שמע על שואב אבק?
אפשר להפליג בדמיון לפני כל ציור קיר ולדמיין כטוב בעיניכם מה עושה כל אחד ואחת.
תחילה צולמו אלפי תמונות בשוק ובסביבתו. צילומים אלה שימשו את האמנים בסטודיו באוּלָן (Oullins), עיירה קטנה ליד ליון, לציור על יריעות פוליאסטר באורך עשרה מטרים האחת. תהליך הציור כלל רישום על דף שקוף והקרנתו על בד. הפוליאסטר הוא חומר עמיד יחסית לתנאי מזג אוויר משתנים, ומשערים שהציור יחזיק מעמד עשרים עד שלושים שנה.
בתום שנתיים התקבל הגוון המתאים, והעבודה עברה לירושלים. יריעות הפוליאסטר הוצמדו לקיר באמצעות דבק אקריליק. טכניקה זו, שנקראת מרופלאז' (marouflage), אינה חדשה, וכבר בתקופת הרנסאנס השתמשו בה. הבחירה במרופלאז' מודרני לפרויקט בירושלים הוזילה את עלותו.
אחרי הדבקת היריעות על הקיר הגיעו מצרפת אמנים נוספים, שעסקו בחיבור חלקי הציור השונים: אבנים, קשתות, צללים וכדומה. אל הצוות הצרפתי הצטרפו מתמחים ישראלים, חמישה מתוך 160 מועמדים, שזכו להיכלל בהכשרה שנמשכה חצי שנה, בצרפת ובארץ. התוצאה מהממת וכוללת אשליה של תלת מימד אמינה עד כדי כך, שלעתים קשה להבחין מרחוק בין מרפסת או חלון אמיתיים לאלה המצוירים. זהו הציור השלישי של צוות "עיר היצירה" בירושלים.
אחד מציורי הקיר שהרשימו אותי במיוחד היה הרחוב הביזנטי המשחזר את חיי ירושלים במאה ה-6 לספירה. זהו שנמצא בקארדו שבלב הרובע היהודי .למרות שהציור מתאר מציאות מהתקופה הביזנטית / נוצרית, אין ולו צלב אחד לרפואה ברחוב.
אם תתקרבו קרוב לציור הקיר תוכלו להבחין בצידה השמאלי בראש העיר טדי קולק בגלימה כחולה לצידו שני ארכאולוגים: משמאל בגלימה אדומה - פרופסור נחמן אביגד שהוביל את החפירות ברובע היהודי לאחר מלחמת ששת הימים ולצידו פרופסור הלל גבע שסייע לאמנים במידע אודות האדריכלות וחיי היום יום בתקופה הקדומה על מנת לשמר אמינות השחזור.
באחד הרחובות חלפנו גם על פני העוגה עם הקצפת והדובדבן שעשו לנו חשק להכנס לבית קפה נחמד שממש חיכה לא הרחק משם.
התאולוג והקרטוגרף הפרוטסטנטי היינריך בינטינג ומכאן שמה. פורסמה בספרו "מסע דרך ספרי הקודש" משנת 1581. מרשים לראות את היבשות כפי שראו אותן אז. הצבעים משקפים את היבשות כשאפריקה בחום זהוב של מדבר. אירופה באדום אולי בזכות הדם שנשפך שם במלחמות ואסיה בירוק .הפסיפס מוצב על גדר בכיכר ספרא שמשם יצאתי לכמה סיורים מטעם עיריית ירושלים.
ואם במפות עסקינן ובפסיפסים עוד פסיפס מרשים ומעניין הינו מפת מידבא שהעתק ממנה ראינו בקארדו שברובע היהודי בעיר העתיקה בירושלים – מפת מידבא הינה מפה עשויית פסיפס, שנעשתה בסביבות המאה ה-6 או ה-7 ונמצאת בעיר מידבא שבירדן בתוך כנסייה. המפה מתארת את ארץ ישראל וסביבתה, עם דגש מיוחד על אתרים דתיים בה. הקטע המפורסם במפה הוא הקטע המתאר את ירושלים.
מפת מידבא היא דוגמה למפה עתיקה שאינה מיועדת לניווט בשטח. היא לא צויירה על פי קנה מידה גאוגרפי, אלא על פי החשיבות הדתית-רוחנית של המקומות שמופיעים בה (מקומות חשובים יותר הם מובלטים וגדולים במפה). זו גם הסיבה שהיא נמצאה במקום תפילה נוצרי עתיק, כמו כנסיית גאורגיוס הקדוש. בנוסף, המפה היא עדות היסטורית המוקדמת ביותר, לבנייתה של כנסיית הקבר בירושלים.
ציור קיר שנקרא “סביב העולם ב-92 יום” . ציור הקיר הזה שוכן על קיר של מרכז ז`רר בכר ברחוב בצלאל. ציור הקיר נעשה במשך 92 יום ומכאן שמו .צייר אותו אומן ירושלמי בשם גבריאל כהן.
הרבה ציורי גרפיטי מצאתי ברח' שושן המקביל בין רח' כורש לרח' יפו אבל לא רק. מידגם לא מייצג מביאה לכם כאן להנאתכם. הרחוב הזה הועמד לרשות אומני גרפיטי וציירי הרחוב שייציירו על הקירות, הגגות, הדלתות, המרזבים, חלונות, מדחנים וצינורות לצייר עליהם באופן רגיל חל איסור הפעם איפשרו בצהרי היום ולא במסתור באישון הלילה, כדי ליצור.ולהטמיע את האיזור השייך לבליינים בציורים. אין ספק שזו יוזמה ברוכה.
עוד על ציורי הקיר בירושלים ניתן לקרוא כאן וגם כאן.
אם התלהבתם מציורי הקיר, הפסיפסים והגרפיטי כמוני סעו לירושלים ותהנו. בוודאי תגלו עוד מקומות שטרם הגעתי אליהם ותוכלו להחכים אותי. תשתפו את חבריכם ואל תשמרו את המידע רק לכם.
אם תתאהבו בעיר כמוני ממתינות לכם בכתבה שלפניכם כל האטרקציות של ירושלים (ללחוץ על הכתוב בסגול) במרוכז כל הכתבות שכתבתי על העיר המופלאה הזו.